ಧನಂಜಯ ವಿರುದ್ದದ ದೂರನ್ನು ಹಿಂಪಡೆದುಕೊಳ್ಳುವೆ ಎಂದ ಮಹಿಳೆಧನಂಜಯ ವಿರುದ್ದದ ದೂರನ್ನು ಹಿಂಪಡೆದುಕೊಳ್ಳುವೆ ಎಂದ ಮಹಿಳೆ ಮುಂಬೈ: ಮಹಾರಾಷ್ಟ್ರದ ಸಂಪುಟ ಸಚಿವ ಧನಂಜಯ ಮುಂಧೆ ವಿರುದ್ಧ ಅತ್ಯಾಚಾರ ಆರೋಪ ಹೊರಿಸಿದ್ದ ಮುಂಬೈ ಮೂಲದ ಮಹಿಳೆ ತಾನು ದಾಖಲಿಸಿದ್ದ ಪೊಲೀಸ್ ದೂರನ್ನು ಹಿಂಪಡೆದಿದ್ದಾರೆ. ಧನ0ಜಯ ವಿರುದ್ದದ ದೂರನ್ನು ಹಿಂಪಡೆದುಕೊಳ್ಳುವೆ ಎಂದು ತನಿಖಾಧಿಕಾರಿಗೆ ತಿಳಿಸಿರುವ ಮಹಿಳೆ, ಇದಕ್ಕೆ ಯಾವುದೇ ಕಾರಣ ನೀಡಿಲ್ಲ ಎಂದು ಪೊಲೀಸ್ ಅಧಿಕಾರಿಯೊಬ್ಬರು ಮಾಹಿತಿ ನೀಡಿದ್ದಾರೆ. ಮಹಿಳೆ ಜನವರಿ 11 ರಂದು ಸಾಮಾಜಿಕ ನ್ಯಾಯ ಸಚಿವನ ವಿರುದ್ಧ ಅತ್ಯಾಚಾರ ಪ್ರಕರಣ ದಾಖಲಿಸಿದ್ದರು. ಪೊಲೀಸರು ತನಿಖೆ ನಡೆಸಲು ಆರಂಭಿಸಿದ ಬಳಿಕ ಮಹಿಳೆ ಓಶಿವಾರಾ ಪೊಲೀಸ್ ಠಾಣೆಗೆ ತೆರಳಿ ತನ್ನ ಹೇಳಿಕೆಯನ್ನು ದಾಖಲಿಸಿದ್ದರು. ಬೀಡ್ ಜಿಲ್ಲೆಯ ಎನ್ ಸಿಪಿಯ ಹಿರಿಯ ಮುಖಂಡ ಧನಂಜಯ್ ತನ್ನ ವಿರುದ್ಧ ಕೇಳಿಬಂದಿದ್ದ ಅತ್ಯಾಚಾರ ಆರೋಪವನ್ನು ನಿರಾಕರಿಸಿದ್ದರು. ಮಹಿಳೆ ತನಗೆ ಬ್ಲ್ಯಾಕ್ ಮೇಲ್ ಮಾಡಲು ಯತ್ನಿಸುತ್ತಿರುವುದಾಗಿ ಆರೋಪಿಸಿದ್ದರು. ಧನಂಜಯ ಸಂಪುಟ ಸಚಿವ ಸ್ಥಾನಕ್ಕೆ ರಾಜೀನಾಮೆ ನೀಡಬೇಕೆಂದು ಪ್ರತಿಪಕ್ಷ ಬಿಜೆಪಿ ಬೇಡಿಕೆ ಇಟ್ಟಿತ್ತು.